als_Latn dik_Latn ron_Latn
Së fundmi po flitet se në Ferizaj është përhapur gripi i derrave, e për këtë ka reaguar kryetari i Ferizajt, Muharrem Svarqa dhe nënkryetari Xhavit Zariqi.
Ata kanë mbledhur të shtunën, për konsultime, një pjesë të stafit udhëheqës komunal dhe drejtuesit e institucioneve kryesore të shëndetësisë ferizajas.
Në një komunikatë nga kjo Komunë thuhet se pas analizës së gjendjes dhe raportimit të drejtorit të Drejtorisë komunale të Shëndetësisë, drejtorit të Spitalit Rajonal, drejtorit të Institutit Rajonal të Shëndetësisë Publike dhe Drejtorit të Mjekësisë Familjare, pjesëmarrësit e takimit vendosën si masa parandaluese, të ndërmerren këto veprime:
T’u sqarohet qytetarëve se gripi i derrit është një sëmundje e ngjashme me gripin e zakonshëm, me të njëjtat simptoma dhe se atakon personat me imunitet të dobësuar, si dhe personat që kanë edhe sëmundje të tjera, ndërsa njerëzit e shëndoshë e kalojnë pa probleme të mëdha, prandaj nuk ka nevojë për kurrfarë paniku.
Të njoftohen qytetarët se nga komuna e Ferizajt brenda një jave ka pasur një person të vdekur nga gripi i derrit dhe një person të infektuar, i cili tashmë e ka kaluar sëmundjen pa probleme të mëdha, ndërsa rastet tjera të vdekjeve nga kjo komunë nuk kanë të bëjnë fare me gripin e derrit, të gjitha qendrat e mjekësisë familjare t’i raportojnë në baza ditore Institutit Rajonal të Shëndetit Publik për rastet e paraqitura me simptoma gripi, informimi në baza ditore i Institutit Rajonal të Shëndetit Publik për gjendjen rreth gripit në komunën e Ferizajt dhe se Instituti Rajonal i Shëndetit Publik të dërgojë mostrat eventuale të dyshuara si raste më të rënda të gripit në Institutin Kombëtar të Shëndetësisë Publike për analiza laboratorike.
Institucionet komunale dhe ato shëndetësore të Ferizajt u bëjnë thirrje qytetarëve që të mos përhapin panik të panevojshëm, sepse gjendja me gripin është plotësisht nën kontroll dhe se nuk ka aspak shenja të një epidemie.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn